Kedves Hallgatók!

Amint azt tudjátok, az üzemlátogatási utak az április 8-i héten lesznek. A tájékoztató mellé csatoltam egy csoportbeosztást, valamint az utak beosztását is. Kérek mindenkit, hogy azzal a csoporttal utazzon, ahova a neve van sorolva. Az adataitokat ennek megfelelően adtam le a vállalatoknál. Aki nem a csoportjával megy, azt nagy valószínűséggel nem fogják beengedni az üzem területére.

Az MPK és a BorsodChem esetében a buszok a learning center mellől, a DESOK csarnokkal szemben fognak indulni, ehhez csatolok egy térképet.



**Indulási időpontok:**

MPK esetében: **7:30** (várható visszaérkezés 16:00)

BorsodChem esetében: **6:30** (várható visszaérkezés 17:00)

A busz nem fog várni a későkre, ezért javaslom, hogy legalább 15 perccel az indulási időpont előtt jelenjen meg mindenki.

A vízmű esetében az intézet DKV járatokat bérelt, ezért a szennyvíztelep látogatásakor a busz nem a DESOK csarnoktól, hanem a Dóczy József buszmegállóból indul (Doberdó utca felé). Az indulás ebben az esetben **8:30** (várható visszaérkezés 11:30).

Kérem, hogy **igazolványt** hozzon magával mindenki, valamint **készüljetek hideg étellel, rágcsával, innivalóval.**

Az alkoholfogyasztást mellőzzétek, mert **szondáztatásra sor kerülhet** (szúrópróbaszerűen).